วินาศภัยแห่ขายหุ้นหนีเพิ่มทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เกณฑ์อาร์บีซีพ่นพิษรายเก่าจุก ‘เอเชียไรซิ่ง’เปิดโบรกเกอร์ลุย
โพสต์ทูเดย์ — ตลาดซื้อขายบริษัทประกันวินาศภัยคึก นักลงทุนแห่ช็อปต่อยอดธุรกิจ
นายปริทรรศน์ เหลืองอุทัย กรรมการผู้จัดการ บริษัทหลักทรัพย์ที่ปรึกษาการลงทุน เอเชียไรซิ่ง เปิดเผยว่า ผลจากการที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เรื่องเกณฑ์การดำรงเงินกองทุนตามความเสี่ยง หรืออาร์บีซี มาบังคับใช้ในปี 2554 ทำให้บริษัทประกันวินาศภัยที่เงินกองทุนไม่ถึงเกณฑ์ต้องเพิ่มทุน
ส่งผลให้เจ้าของเดิมจึงเลือกขายทิ้งมากกว่า หรือไม่ก็ควบรวมกิจการของบริษัทประกันวินาศภัยกันมากขึ้น 
“ตอนนี้โอกาสเป็นของผู้ซื้อ เพราะมีบริษัทประกันวินาศภัยที่ต้องการขายอยู่หลายราย” นายปริทรรศน์ กล่าว
ทั้งนี้ บริษัทหลักทรัพย์ที่ปรึกษาการลงทุน เอเชียไรซิ่ง อยู่ระหว่างเจรจาเพื่อเข้าซื้อกิจการจากบริษัทประกันวินาศภัยแห่งหนึ่ง โดยเหลือขั้นตอนสุดท้ายในเรื่องของราคาเท่านั้น คาดว่าจะได้ข้อสรุปภายในสิ้นปีนี้ โดยร่วมดำเนินการกับพันธมิตรต่างชาติที่มีความเชี่ยวชาญด้านการลงทุน ซึ่งที่ผ่านมาก็มีการเจรจากับบริษัทประกันวินาศภัย 34 แห่ง แต่บริษัทเลือกที่จะซื้อกิจการที่สอดคล้องกับการดำเนินธุรกิจของบริษัท ที่มุ่งเจาะกลุ่มลูกค้าระดับกลางและบน ไม่ได้เน้นลูกค้ารายย่อย หลังจากก่อนหน้านี้คาดว่าจะได้ข้อสรุปมาตั้งแต่เดือน ม.ค.ที่ผ่านมา 
นายปริทรรศน์ กล่าวว่า หากซื้อกิจการได้แล้ว บริษัทก็พร้อมเปลี่ยนชื่อใหม่ในนามบริษัท แปซิฟิก อินชัวรันส์ ทันที เป็นช่องทางลงทุนที่สามารถต่อยอดธุรกิจได้อีกทางหนึ่ง
ล่าสุดบริษัทได้เปิดตัวบริษัทนายหน้าประกันแห่งใหม่ ในชื่อ “บริษัท นายหน้าประกันวินาศภัย แปซิฟิกครอส” ขึ้นมาให้สอดคล้องกับกลยุทธ์ทางธุรกิจของบริษัท เพื่อเป็นการขยายขอบเขตความสามารถในการให้บริการด้านที่ปรึกษาการเงินและการลงทุน และยังสอดคล้องกับแนวโน้มความต้องการของลูกค้าบุคคลที่ให้ความสนใจกับการทำประกันวินาศภัยมากขึ้น โดยเฉพาะการทำประกันภัยสุขภาพที่ค่าใช้จ่ายรักษาพยาบาลได้ปรับตัวสูงขึ้นอย่างต่อเนื่องปีละ 710%
สำหรับ บริษัท นายหน้าประกันวินาศภัย แปซิฟิกครอส ได้ตั้งเป้าเบี้ยในปีนี้ไว้ที่ 5 ล้านบาท และลูกค้าไม่ต่ำกว่า 100 ราย จับกลุ่มลูกค้าระดับกลางหรือบนเป็นหลัก อย่างเช่น ลูกค้าวิชาชีพ แพทย์ ทนายความ หรือนักการเงิน ซึ่งในช่วงครึ่งปีแรกที่ผ่านมาบริษัทได้เบี้ย 2.5 ล้านบาทแล้ว โดยอาศัยฐานลูกค้าจากบริษัทหลักทรัพย์ที่ปรึกษาการลงทุน เอเชียไรซิ่ง ที่มีอยู่ประมาณ 300400 ราย เป็นหลัก และตั้งเป้าภายใน 5 ปี จะขึ้นเป็นอันดับหนึ่งของตลาดบริษัทนายหน้าประกัน 
แบบประกันที่บริษัทเสนอลูกค้านั้นจะตรงกับความต้องการ เช่น แบบประกันสุขภาพที่ให้วงเงินคุ้มครอง 20 ล้านบาทต่อโรคต่อปี และสะสมความคุ้มครองได้ตลอดอายุกรมธรรม์ถึง 80 ล้านบาท มีค่าเบี้ยเฉลี่ยต่อคนไม่ต่ำกว่าปีละ 5 หมื่นบาท โดยมีบริษัท วิริยะประกันภัย บริษัท แอลเอ็มจี ประกันภัย บริษัท ไทยประกันสุขภาพ และบริษัท บูพา ประกันสุขภาพ (ประเทศไทย) เป็นพันธมิตรหลัก